《郡集虎渡亭宾主十人 其三》
宋代·孔平仲

璜台成百日，斗酒宴兹旬。文雅升平客，风流结绮宾。

桡椎皆敏手，谏俎必名臣。御史归清望，黄门扫俗尘。

专门知业广，就傅亦年均。忠信推吾邑，畴非善行人。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。